
Üllés Nagyközségi Önkormányzat Képviselő-testületének
2026. május 21-i soros, nyílt ülésén meghozott

H A T Á R O Z A T O K 

62/2026.(V.21.) önkormányzati határozat	                                                              8.o.	
Tárgy: A Képviselőtestület 2026. május 21-i soros, nyílt és zárt ülésének napirendi pontjai 

63/2026.(V.21.) önkormányzati határozat						  11.o.
Tárgy: Beszámoló Üllés Nagyközség 2025. évi közbiztonsági helyzetéről, közbiztonság érdekében tett intézkedésekről – rendőrségi beszámoló 
					
64/2026.(V.21.) önkormányzati határozat						12.o.
Tárgy: Beszámoló Üllés Nagyközség 2025. évi közbiztonsági helyzetéről, közbiztonság érdekében tett intézkedésekről – Üllési Polgárőr Egyesület beszámolója 

65/2026.(V.21.) önkormányzati határozat						13.o.
Tárgy: Beszámoló Üllés Nagyközség 2025. évi közbiztonsági helyzetéről, közbiztonság érdekében tett intézkedésekről – Üllés Nagyközségi Önkéntes Tűzoltó Egyesület beszámolója 

66/2026.(V.21.) önkormányzati határozat  					15.o.
Tárgy: Alföldvíz Zrt. 2025. évi közüzemi szolgáltató tevékenysége 

67/2026.(V.21.) önkormányzati határozat  					17.o.
Tárgy: MVM Lumen Kft. 2025. évi közüzemi szolgáltató tevékenysége 

68/2026.(V.21.) önkormányzati határozat  					18.o.
Tárgy: MVM Démász Áramhálózati Kft. 2025. évi közüzemi szolgáltató tevékenysége 

69/2026.(V.21.) önkormányzati határozat  					18.o.
Tárgy: MVM Égáz-Dégáz Földgázhálózati Zrt. 2025. évi közüzemi szolgáltató tevékenysége

70/2026.(V.21.) önkormányzati határozat 					20.o.
Tárgy: A Homokháti Szociális Központ beszámolója a gyermekjóléti és gyermekvédelmi feladatok 2025. évi ellátásáról

71/2026.(V.21.) önkormányzati határozat 					21.o.
Tárgy: Üllés nagyközség jegyzőjének beszámolója a gyermekjóléti és gyermekvédelmi feladatok 2025. évi ellátásáról

72/2026.(V.21.) önkormányzati határozat	22.o.
Tárgy: Tájékoztató lejárt határidejű képviselőtestületi határozatok végrehajtásáról

73/2026.(V.21.) önkormányzati határozat	24.o.
Tárgy: 2025. évi költségvetési maradvány felhasználása

74/2026.(V.21.) önkormányzati határozat                                                              27.o.
Tárgy: Üllés Nagyközségi Önkormányzat 2025. évi belső ellenőrzési jelentése

75/2026(V.21.) önkormányzati határozat					  	 27.o.
Tárgy: Csongrád-Csanád Vármegyei Katasztrófavédelmi Igazgatóság Szegedi Katasztrófavédelmi Kirendeltség 2025. évi beszámolója

76/2026.(V.21.) önkormányzati határozat                                                             28.o.
Tárgy: Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2025. évi zárszámadása alapján a feladattal nem terhelt szabad pénzmaradványának vissza kérése

77/2026.(V.21.) önkormányzati határozat	29.o.
Tárgy: Üllés Nagyközségi Önkormányzat Étkeztetés Szakmai Programjának módosítása

78/2026. (V.21.) önkormányzati határozat 					    30.o.
Tárgy: Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés

79/2026. (V.21.) önkormányzati határozat 					    31.o.
Tárgy: Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról

80/2026.(V.21.) önkormányzati határozat						    34.o.
Tárgy: Zárt ülés elrendelése





Üllés Nagyközségi Önkormányzat Képviselő-testületének
202. május 21-i soros, nyílt ülésén megalkotott

R E N D E L E T 



3/2026.(V.22.) ÖNKORMÁNYZATI RENDELETE                                                     23.o.
Az önkormányzat 2025. évi költségvetéséről szóló 1/2025.(II.12.) önkormányzati rendelet 4. sz. módosításáról

4/2026.(V.22.) ÖNKORMÁNYZATI RENDELETE					25.o.
Az Önkormányzat 2025 évi költségvetéséről szóló 1/2025. (II.12.) önkormányzati rendelet (zárszámadás) végrehajtásáról

5/2025.(V.22.) ÖNKORMÁNYZATI RENDELETE					25.o.
Az önkormányzat és szervei 2026. évi költségvetéséről szóló 1/2026.(II.11.) önkormányzati rendelet 1. sz. módosításáról

6/2026.(V.22.) ÖNKORMÁNYZATI RENDELETE                                                       26.o.
A közterület-használatról és használati díjáról szóló 22/2020.(XII.09.) önkormányzati rendelet módosításáról 

7/2026.(V.22.) ÖNKORMÁNYZATI RENDELETE                                                       26.o.
A gyermekvédelem helyi rendszeréről szóló 15/2001.(XI.18.) önkormányzati rendelet módosításáról 


Jegyzőkönyv


Készült: az Üllés Nagyközségi Önkormányzat Képviselőtestületének 2026. május 21-i soros, nyílt ülésén. 
Helye: Polgármesteri Hivatal, Tárgyaló

Jelenlévő képviselők: Nagy Attila Gyula polgármester, Juhász Attila alpolgármester, Bezdány Zoltánné, Dudás János, Gyöngyösiné Simon Mariann, Meszesné Volkovics Szilvia képviselők
Távolmaradt képviselő: Dr. Faragó-Mészáros Judit képviselő

Tanácskozási joggal meghívottak közül jelen van: 

jegyző: 
        Dr. Borbás Zsuzsanna 

intézményvezetők: 
Husztáné Rózsa Krisztina vezetője, Meszesné Volkovics Szilvia Déryné Művelődési Ház és Könyvtár igazgatója, Dombovári Artúrné szociális tagintézmény vezetője

1. napirenddel érintettek közül: 
Dr. Szenti Szabolcs Sándor Szegedi Rendőrkapitányság kapitányságvezető 
Dobó Attila Szegedi Rendőrkapitányság Mórahalmi Rendőrőrs parancsnoka 
Megyeri Árpád Üllési Polgárőr Egyesület elnöke 
Nagy Béla Üllés Nagyközségi Önkéntes Tűzoltó Egyesület elnöke

2.) napirenddel érintettek közül: 
Priváczki-Juhász Zsolt Alföldvíz üzemvezető
Szigethy Péter Alföldvíz műszaki munkatárs
Pálfalvi Gergely MVM Lumen Fényszolgáltató Kft közvilágítási üzletág értékesítő

3.) napirenddel érintettek közül: 
Kaziné Olácsi Edit Család- és gyermekjóléti központ szakmai vezető
Kardosné Nagy Annamária családsegítő

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit. 
A Jelenléti ív alapján megállapítja, hogy a Képviselőtestület 7 tagjából 6 fő jelen van, így az ülést határozatképesnek nyilvánítja és azt megnyitja.
Köszönti a napirendek előadóit, köszöni az általuk megküldött beszámolókat, tájékoztató anyagokat.
Az előzetes kérések alapján javasolja a napirendek meghívótól eltérő alábbi sorrendű megtárgyalását azzal, hogy először a jelenlévő előadókkal érintett napirendekkel kezdjenek az alábbi kiegészítéssel: 
Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról
illetve a Határszemle megállapításai, értékelése napirendet a nyílt ülés végére hagyják
– melyet szavazásra bocsát.

A Képviselőtestület 6 igen szavazattal a javaslattal egyetért, és az alábbi határozatot hozza:

62/2026.(V.21.) önkormányzati határozat						
Tárgy: A Képviselőtestület 2026. május 21-i soros, nyílt és zárt ülésének napirendi pontjai 

H A T Á R O Z A T

Üllés Nagyközségi Önkormányzat Képviselőtestülete a Képviselőtestület 2026. május 21-i soros nyílt és zárt ülésének napirendjét az alábbiak szerint határozza meg: 

NYÍLT ÜLÉS 

1.) Beszámoló Üllés Nagyközség 2025. évi közbiztonsági helyzetéről, közbiztonság    
     érdekében tett intézkedésekről
     Előadó: Nagy Attila Gyula polgármester
                  Szeged Város Rendőrkapitánya, Mórahalmi Rendőrőrsparancsnok, 
                  Üllési Polgárőr Egyesület elnöke, Üllés Nagyközségi Önkéntes Tűzoltó Egyesület 
                  elnöke

2) Tájékoztató a községben közüzemi szolgáltatást végző cégek tevékenységéről 
     Előadó: Nagy Attila Gyula polgármester 
                       közszolgáltatást végző cégek képviselői  

3.) Beszámoló a gyermekjóléti és gyermekvédelmi feladatok 2025. évi ellátásáról 
     Előadó: Nagy Attila Gyula polgármester 

4.) Beszámoló a lejárt határidejű határozatok végrehajtásáról 
Előadó: Nagy Attila Gyula polgármester 

5.) Az önkormányzat 2025. évi költségvetéséről szóló 1/2025. (II. 12.) önkormányzati rendelet 4. sz. módosításáról
     Előadó: Nagy Attila Gyula polgármester 

6) Az önkormányzat 2025. évi költségvetéséről szóló 1/2025 (II. 12.) önkormányzati rendelet (zárszámadás) végrehajtása  
     Előadó: Nagy Attila Gyula polgármester
 
7.) Az önkormányzat 2026. évi költségvetéséről szóló önkormányzati rendelet 1. sz. módosításáról
Előadó: Nagy Attila Gyula polgármester 

8.) Rendelet-tervezet a közterület-használatról és használati díjáról szóló 22/2020. (XII. 09.) önkormányzati rendelet módosításáról
Előadó: Nagy Attila Gyula polgármester 

9.) Rendelet-tervezet a gyermekvédelem helyi rendszeréről szóló 15/2021. (XI. 18.) önkormányzati rendelet módosításáról
Előadó: Nagy Attila Gyula polgármester 

10.) Üllés Nagyközségi Önkormányzat 2025. évi belső ellenőrzési jelentése
     Előadó: Nagy Attila Gyula polgármester 

11.) Csongrád Megyei Katasztrófavédelmi Igazgatóság Szegedi Katasztrófavédelmi Kirendeltség 2025. évi beszámolója 
          Előadó: Nagy Attila Gyula polgármester 
                 Katasztrófavédelmi Kirendeltség vezetője  

Aktuális kérdések
12.) Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2025. évi zárszámadása alapján a feladattal nem terhelt szabad pénzmaradvány vissza kérése
     Előadó: Nagy Attila Gyula polgármester 

13.) Üllés Nagyközségi Önkormányzat Étkeztetés Szakmai Programjának módosítása
     Előadó: Nagy Attila Gyula polgármester 

14.) Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés
     Előadó: Nagy Attila Gyula polgármester 

15.) Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról
     Előadó: Nagy Attila Gyula polgármester 

16.) A határszemle megállapításai, értékelése
     Előadó: Nagy Attila Gyula polgármester
    (szóbeli előterjesztés)

ZÁRT ÜLÉS 

17.) Étkezési térítési díjhátralékok 
Előadó: Dr. Borbás Zsuzsanna jegyző

18.) Üllés Nagyközség Díszpolgára cím adományozása 
     Előadó: Nagy Attila Gyula polgármester 



Erről jegyzőkönyvi kivonaton értesül:
1) Nagy Attila Gyula polgármester
2) Irattár

1.) Napirend
Beszámoló Üllés Nagyközség 2025. évi közbiztonsági helyzetéről, közbiztonság    
     érdekében tett intézkedésekről
Előadó: Nagy Attila Gyula polgármester
(az előterjesztés a jegyzőkönyv 3. számú melléklete)

Nagy Attila Gyula polgármester: a beszámolókat megkapták, melyek az előterjesztés részei. Köszönti a közbiztonságért felelős, illetve önkéntes vezetőket. 

Dobó Attila Szegedi Rendőrkapitányság Mórahalmi Rendőrőrs parancsnoka: Üllés továbbra is élhető, biztonságos településnek számít a Homokhátságon. Ezt a biztonságot a rendőrség egyedül nem tudná garantálni, ha a településen nem lenne egy olyan hathatós, segítőkész stratégiai partnerük, mint a polgárőrség. Nagyon sok olyan feladat, probléma, felmerülő dolog van, amit a polgárőrség vezetőjével együttműködve, vagy éppen ő helyettük, illetve egymásnak besegítve látnak el. Tevékenységüket a lakosság megelégedésére próbálják végezni. Az a legfontosabb, hogy mindenki, akár sötétedés után is ki tudja engedni a gyermekeit. Ő továbbra is szeretné a közös gondolkodást, probléma esetén az azonnali jelzésadást, megoldási struktúrát továbbra is fenntartani – ami eddig is jellemezte kapcsolatukat a jegyzőnővel és a polgármester úrral is. Nagyon szerencsés a település, hogy van helyben lakó körzeti megbízott. A mórahalmi rendőrőrs illetékességi területéhez 9 település tartozik és csak 5 település mondhatja el, hogy van helyben lakó körzeti megbízottja. Ezeken a településeken sokkal hatékonyabb, közvetlenebb a kapcsolattartás, gyorsabb a reagálás. Reméli rövidesen 2 megbízottjuk lesz.

Nagy Attila Gyula polgármester: jól ismerik a másik még nem itt lakó megbízottat, sokat itt van a településen már. Az elmúlt időszakban óriási jelentősége volt a közterületi kameráknak, pl. biciklilopás esetén. Az eltulajdonított tárgyak döntő többsége visszatalál a gazdájához. Legutóbb egy nagyértékű robogót loptak el, azonban köszönhetően a polgárőröknek, forró nyomon indulhatott el a rendőrség és a tettes, valamint a robogó gyorsan meglett. Üllés egy nyugodt település, a közbiztonsága egészen jó, de vannak elvétve kárral járó „akciók” Pl. egy testvérpár tette, amikor leverték a buszmegállóban a köztéri kamerákat. Volt egy autófeltörés is, amiben még talán nincs eredmény. 

Dobó Attila Szegedi Rendőrkapitányság Mórahalmi Rendőrőrs parancsnoka: de igen, Bács-Kiskun Vármegyében elfogták a tettest, tizenvalahány bűncselekmény volt a rovásán. 

Nagy Attila Gyula polgármester: van-e még bármilyen kérdés, kiegészíteni való? Ha nincs, nagyon köszöni a rendőrség munkáját. 

Nagy Attila Gyula polgármester: kérdés, észrevétel van-e a rendőrségi beszámolóval kapcsolatban? Amennyiben nincs, úgy elsőként javasolja a rendőrségi beszámoló elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

63/2026.(V.21.) önkormányzati határozat
Tárgy: Beszámoló Üllés Nagyközség 2025. évi közbiztonsági helyzetéről, közbiztonság érdekében tett intézkedésekről – rendőrségi beszámoló 

H A T Á R O Z A T 

Üllés Nagyközségi Önkormányzat Képviselőtestülete a Szegedi Rendőrkapitányság „Beszámoló Üllés Nagyközség 2025. évi közbiztonsági helyzetéről, közbiztonság érdekében tett intézkedésekről” című anyagát áttekintette és azt a melléklet szerint elfogadja.

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1) Nagy Attila Gyula polgármester 
2) Rendőrkapitányság 6701 Szeged Pf: 447.
3) Irattár 

Dr. Szenti Szabolcs Szegedi Rendőrkapitányság kapitányságvezető, Dobó Attila Szegedi Rendőrkapitányság Mórahalmi Rendőrőrs parancsnoka távozik az ülésteremből

Nagy Attila Gyula polgármester: megkapták a polgárőr egyesület beszámolóját, köszöni. Van-e szóbeli kiegészíteni valója az egyesület vezetőjének? 

Megyeri Árpád Üllési Polgárőr Egyesület elnöke: köszöni az önkormányzat azon támogatását, amivel lehetővé tették egy gépjármű beszerzését. A közel 7 millió Ft-os autó kormányzati és  önkormányzati támogatással valósulhatott meg. Maximálisan megfelel a kor igényeinek, dűlőúton is tudnak közlekedni. A felkéréseknek megpróbálnak eleget tenni. Ha a lakosságtól érkezik megkeresés, akkor nemcsak azt mondják, hogy hívják a 112-t, hanem próbálnak akkor is segíteni. 

Nagy Attila Gyula polgármester: ha bármi történik a faluban a polgárőr egyesület vezetője mindig jelzi neki. A polgárőrök mindenütt ott vannak, pl. az útfelújítás alatt az iskola előtti gyalogátkelés segítésében is próbálnak helytállni. Egy dolog maradt ki a beszámolóból, hogy Megyeri Árpád lett az év polgárőre. Ehhez gratulál. 
Kérdés, észrevétel van-e az Üllési Polgárőr Egyesület beszámolójával kapcsolatosan? Amennyiben nincs, úgy megköszöni az egyesület munkáját és javasolja a beszámoló elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

64/2026.(V.21.) önkormányzati határozat
Tárgy: Beszámoló Üllés Nagyközség 2025. évi közbiztonsági helyzetéről, közbiztonság érdekében tett intézkedésekről – Üllési Polgárőr Egyesület beszámolója 

H A T Á R O Z A T

Üllés Nagyközségi Önkormányzat Képviselőtestülete az Üllési Polgárőr Egyesület „Beszámoló Üllés Nagyközség 2025. évi közbiztonsági helyzetéről, közbiztonság érdekében tett intézkedésekről” témakörében készített anyagát áttekintette és azt a melléklet szerint elfogadja.

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1) Nagy Attila Gyula polgármester
2) Üllési Polgárőr Egyesület – Megyeri Árpád elnök 
3) Irattár 

Nagy Attila Gyula polgármester: megkapták a tűzoltó egyesület beszámolóját, köszöni. Van-e szóbeli kiegészíteni valója az egyesület vezetőjének? 

Nagy Béla Üllés Nagyközségi Önkéntes Tűzoltó Egyesület elnöke: nőtt a feladatuk a viharkárok miatt az ellátott 4 településen. A legtöbbet Zákányszékre és Bordányba vonulnak. A környékbeli települések hozzájárulását a munkájukhoz kérné és megköszönné. A szertárfelújításhoz a Hivatásos Tűzoltó Parancsnokságtól 1,1 millió Ft támogatást kaptak, illetve az önkormányzattól kapott 700.000 Ft is rendelkezésre áll. Rövidesen elindulnak a munkálatok. 

Nagy Attila Gyula polgármester: látta, hogy nagyon sokat vonulnak, azt is, hogy több településre kiterjedően. 

Nagy Béla Üllés Nagyközségi Önkéntes Tűzoltó Egyesület elnöke: a legtöbbet vonuló önkéntes egyesület a sándorfalvi és üllési. Szoktak sűrűn Szegedre is menni, főleg a nagyobb viharokat követően. A vonulás költségét, az üzemanyagköltséget az önkormányzat állja, köszöni. 

Nagy Attila Gyula polgármester: igen, tudják. Ha kezdik a szertárfelújítást, egyeztessenek. Köszöni a munkájukat. 

Dudás János PÜB elnöke: a katasztrófavédelem beszámolójában olvasta, a 3-as, 4-es, 5-ös riasztási fokozat szignifikánsan nő. Ez mit jelent? Pl. 2024-ben 4-es riasztási fokozat 1 esetben, 2025-ben már 6 esetben volt. 

Nagy Béla Üllés Nagyközségi Önkéntes Tűzoltó Egyesület elnöke: ennyi beavatkozó egység működik közre egy-egy eset kapcsán. Pl. nagyobb avartüzek, természeti katasztrófák alkalmával lehet nagyobb a riasztási fokozat. Az időjárás szélsőséges változása kapcsán egyre több ilyen riasztás van. 

Dudás János PÜB elnöke: a Homokhátságon van a legtöbb kiszáradt erdő, ez óriási veszélyforrást jelent. Ez önmagában óriási tűzveszély is. A kiszáradt erdőt nem engedik véghasználati kivágásra. Egy nagyobb vihar közben kidőlt fa megrongálhatja az áramvezetéket, miután óriási területek maradhatnak áram nélkül. Az erdőbirtokosoknak, a katasztrófavédelemnek és az áramhálózati cégnek együtt kellene működni az ilyen és hasonló veszélyhelyzetek elsősorbani megelőzése és kezelése kapcsán. Óriási feladatokat róhat a szárazság a katasztrófavédelemre, tűzoltóságokra stb. A magyar állam hogyan fogja tudni biztosítani a működést. 

Nagy Béla Üllés Nagyközségi Önkéntes Tűzoltó Egyesület elnöke: az utóbbi időben 2 hivatásos tűzoltó egyesület alakult, Mórahalmon és Kisteleken, Ásotthalmon pedig egy önkéntes tűzoltó egyesület. Az, hogy az együttműködés hogyan lesz majd a katasztrófavédelemmel, azt nem tudják. Idővel elöregedhet az állomány, mert nem annyira kecsegtető ez a szakma, hivatás, de jelenleg még van elég bevetésre alkalmas személy és van elég szer.

Nagy Attila Gyula polgármester: kérdés, észrevétel van-e az Üllés Nagyközségi Önkéntes Tűzoltó Egyesület beszámolójával kapcsolatosan? Amennyiben nincs, úgy megköszöni az egyesület munkáját és javasolja a beszámoló elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

65/2026.(V.21.) önkormányzati határozat
Tárgy: Beszámoló Üllés Nagyközség 2025. évi közbiztonsági helyzetéről, közbiztonság érdekében tett intézkedésekről – Üllés Nagyközségi Önkéntes Tűzoltó Egyesület beszámolója 

H A T Á R O Z A T

Üllés Nagyközségi Önkormányzat Képviselőtestülete az Üllés Nagyközségi Önkéntes Tűzoltó Egyesület „Beszámoló Üllés Nagyközség 2025. évi közbiztonsági helyzetéről, közbiztonság érdekében tett intézkedésekről” témakörében készített anyagát áttekintette és azt a melléklet szerint elfogadja.

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1) Nagy Attila Gyula polgármester
2) Üllés Nagyközségi Önkéntes Tűzoltó Egyesület – Nagy Béla elnök 
3) Irattár 


Megyeri Árpád az Üllési Polgárőr Egyesület elnöke és Nagy Béla az Üllés Nagyközségi Önkéntes Tűzoltó Egyesület elnöke távozik az ülésteremből



2) Napirend
Tájékoztató a nagyközségben közüzemi szolgáltatást végző cégek tevékenységéről 
Előadó: Nagy Attila Gyula polgármester
(az előterjesztés a jegyzőkönyv 4. számú melléklete)

Nagy Attila Gyula polgármester: a tájékoztatójukat a közüzemi cégek megküldték, melyet a képviselőknek továbbítottak. 
A jelenlévő közszolgáltatók képviselőit hallgatják meg, ezen cégek beszámolóit fogadják el. Elsőként kérdezi az Alföldvíz Zrt képviselőjét, Priváczki-Juhász Zsolt üzemvezetőt, van-e szóbeli kiegészíteni valója az írásbeli anyaggal kapcsolatosan? 

Priváczki-Juhász Zsolt Alföldvíz üzemvezető: az ivóvízminőség megfelel az előírásoknak, a szennyvíztisztító és elvezető rendszer, valamint a szennyvíztelep karbantartás igényel ugyan, de még üzemszerűen tudnak működni. 

Nagy Attila Gyula polgármester: Üllés még nem adta át a víziközműveit. Az elmúlt 1-1,5 évben már nem volt akkora presszió a településeken, mint korábban az átadást illetően. A döntést taxatíve kellett volna meghozni és nem a településekre bízni. 
Azzal mindig szembesülnek, hogy a különböző havaria jellegű javításokat – éppen azért, mert a rendszer az önkormányzaté – nekik kell állniuk. Ezek a költségek a bérleti díjakon már jóval felül vannak. Ezek a vagyonelemek elavultak, javítani kell, az állagmegóvási költségek is óriási mértékűek. Most áll fel az új Kormány, akiknek nem tudják az ezzel kapcsolatos szándékaikat. Az hosszú távon nem működik, hogy az önkormányzat azokat a fajta beavatkozásokat finanszírozza, ami az öregedő víziközműnek a hibáiból fakadnak. Nem tudják tervezni sem. Lesz olyan, hogy azt mondják, nem tudják kifizetni a kiszámlázott költséget. Valahogy ezt kezelni kell. 

Priváczki-Juhász Zsolt Alföldvíz üzemvezető: a polgármesterrel a napokban ezzel kapcsolatosan telefonon egyeztettek. Az Alföldvíz működési területén 131 település van, 10 nem adta át a vagyonát az államnak, ebből 6 itt a térségben van. A bérleti szerződés alapján történik az üzemeltetés, azok a beavatkozások, amelyek meghaladják az üzemeltetés, fenntartás, karbantartás számviteli törvényben rögzített kategóriáit, azok a tulajdonos költségviselésébe tartoznak. Azért utalt az előzőekben a szennyvíztisztító telepre, ami 4 településnek látja el a víztisztítását, tizenéves, a bonyolult gépi berendezések olyan jellegű fenntartást, nagyfelújítást igényelnek, amelyek a tulajdonos költségviselésébe tartoznak. Azon önkormányzatok előtt, akik átadták az államnak a víziközművagyont, olyan fejlesztési perspektívák nyíltak meg, mint pl. víztoronyépítés, csomópontfelújítás, gépi rekonstrukciók, csatornafelújítások. Az államnak relatíve korlátlan erőforrások állnak rendelkezésre. Üllés ebből nem tud részesülni. Dinamikus, előremutató   műszaki elképzeléseik vannak a rendszer felújítására, azonban ezeket forrás hiányában nem tudják megvalósítani. Egyetlen csomópont rekonstrukciót tudtak betervezni a Dorozsmai és a Huszár út csomópontban, nincs forrás. Az a bérleti díj, amit az önkormányzat az Alföldvíztől kap, elég csekély mértékű, ebből nagyon kevés fejlesztést lehet megvalósítani. Az Alföldvíz kész együttműködni, hogy közvetítsen az önkormányzat és a tulajdonosi jogokat gyakorló Nemzeti Vízmű Zrt felsővezetése között. Fontos, hogy a szennyvíztisztító 4 település birtokában van, így jó lenne, ha mind a 4 település egyszerre adná át a vagyont – egyébként lehetetlen, bonyolult helyzet alakulna ki az elszámolás, fejlesztés vonatkozásában. 

Nagy Attila Gyula polgármester: megkezdi a tárgyalásokat a 3 település vezetőivel. Jó lett volna, ha az állam taxatíve mondja ki. 

Priváczki-Juhász Zsolt Alföldvíz üzemvezető: abszolút egyetért. Tapasztalatból mondja, műszaki, gazdálkodási szempontból előnyt jelent az állami tulajdon, hatalmas perspektívák nyílhatnak ki a település számára. Ha a vagyon állami tulajdonban kerülne, az önkormányzat képviselőtestületének ugyanolyan beleszólási joga lenne a fejlesztések alakulásába, tartalmába. A szolgáltató tesz egy javaslatot és felkéri az önkormányzatot, hogy véleményezze azt. Figyelembe veszik az önkormányzat véleményét, a fejlesztés úgy kerül továbbításra a Nemzeti Vízmű és az Energetikai Hivatal felé jóváhagyásra. Nyitottak bármilyen egyeztetésre, ami a döntéselőkészítést segíti. 

Nagy Attila Gyula polgármester: kérdés, észrevétel van-e az Alföldvíz Zrt. beszámolójával kapcsolatosan? Amennyiben nincs, úgy megköszöni a cég munkáját és javasolja a tájékoztató elfogadását, melyet szavazásra bocsát.  

A Képviselőtestület 6 igen szavazattal a javaslattal egyetért és az alábbi határozatot hozza: 

66/2026.(V.21.) önkormányzati határozat  
Tárgy: Alföldvíz Zrt. 2025. évi közüzemi szolgáltató tevékenysége 

H A T Á R O Z A T 

Üllés Nagyközségi Önkormányzat Képviselőtestülete az Alföldvíz Zrt. 2025. évi közüzemi szolgáltató tevékenységéről készült tájékoztatót áttekintette, és azt a melléklet szerint elfogadja. 

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1) Nagy Attila Gyula polgármester 
2) Alföldvíz Zrt., 5600 Békéscsaba Dobozi út 5. 
3) Irattár 

Priváczki-Juhász Zsolt Alföldvíz üzemvezető és Szigethy Péter műszaki munkatárs
15.35 órakor távozik az ülésteremből 

Nagy Attila Gyula polgármester: az MVM Lumen Kft. beszámolója következik. Köszönti Pálfalvi Gergelyt, aki a közvilágítási üzletág értékesítője. 

Pálfalvi Gergely MVM Lumen Fényszolgáltató Kft közvilágítási üzletág értékesítő: a beszámoló tartalmazza az elmúlt években a településen történt hibajavítások számát. Ezek közül 2 olyan van, ami a 8 napos határidőn túli. Ez olyankor fordul elő, amikor valamilyen anyagbeszerzési probléma van. Ő tartja az önkormányzattal a kapcsolatot, az esetleges fejlesztésekben partnerek. Szívesen segítenek a tervezésnél, kivitelezésnél és a lámpatestek beszerzésénél. A hibabejelentéseknél a Lumen az egyedi hibákat javítja, viszont amikor szakaszhibáról van szó, azt az MVM Démász Áramhálózat végzi. Több településről kaptak olyan jelzést, hogy a Démász nem mindig tartja be a 24 órás javítási határidőket. Ha ilyen van a településen, kéri, jelezzék felé, ő majd a jelzést továbbítja a cégnek és megkéri, hogy tartsák be a jogszabály általi határidőt. Természetesen előfordulhat, ha nagy vihar van, más a prioritás. 

Nagy Attila Gyula polgármester: elég gyorsan ki szokták javítani a problémás lámpatesteket, amennyiben valaki jelzi feléjük. A lakosok van, hogy 3 hónap után jelzik, hogy nincs közvilágítás. Nyertek a Magyar Falu Program pályázaton 18-20 millió Ft körüli összeget közvilágítás fejlesztésére, lámpatestek cseréjére. A Lumentől kaptak árajánlatot? 

Pálfalvi Gergely MVM Lumen Fényszolgáltató Kft közvilágítási üzletág értékesítő: még nem, mert a nem volt meg a beszerzési eljárás. 

Nagy Attila Gyula polgármester: elegendő lesz akkor is, amikor a támogatás az önkormányzat számlájára kerül. A település 40 %-át lehet ebből fejleszteni? 

Pálfalvi Gergely MVM Lumen Fényszolgáltató Kft közvilágítási üzletág értékesítő: kb. igen. a mellékutcák közvilágítási lámpacseréjével kezdik. 

Nagy Attila Gyula polgármester: nem tudják, hogy a Magyar Falu Program pályázat marad-e? Ha nem, akkor valamilyen más konstrukcióval szeretnék majd továbbfolytatni a fejlesztést. 

Pálfalvi Gergely MVM Lumen Fényszolgáltató Kft közvilágítási üzletág értékesítő: több településről kapott már visszajelzést, hogy ők már megkapták a támogatást. Ez a pénz el volt még különítve az előző érából. 

Juhász Attila alpolgármester: sajnálja, hogy nincs itt a Démász Zrt., pedig jelezte volna nekik a problémáját: ha egy kicsit fúj a szél, máris áramszünet van. Nem a viharos időszakokról beszél. Elég sok hálózatfejlesztést fizetnek, még sincs rendben a rendszer. Mi lehet a háttérben? 

Pálfalvi Gergely MVM Lumen Fényszolgáltató Kft közvilágítási üzletág értékesítő: az MVM csoport tagja képviseletében, de kívülállóként tudja azt mondani, hogy a Démász Áramhálózat a Kormányzattól kap támogatást hálózatfejlesztésre, ezeknek az ütemezése folyamatban van. Ez azt jelenti, hogy a légvezetékeket, ami most úgy látszik a hálózatokon, hogy három vezeték megy felül, alul meg kettő, ezeket sodort érpáros hálózatra cserélik, ami megoldást nyújt majd ezekre a problémákra. Ami még gond lehet, hogy a hálózatra egyre több napelem kerül, azoknak a kiszabályozását is meg kell oldani. Ezt trafócserével tudják megvalósítani. A sodort érpáros vezetékek faoszlopokra nem felhelyezhetőek, ezért a oszlopokat is cserélni kell. Amint uniós támogatások érkeznek az országba a hálózatfejlesztés nagymértékben be tud indulni. A hálózatfejlesztés csak forráshiány miatt nem valósult meg eddig, reméli ebben Üllés is benne van. 



Nagy Attila Gyula polgármester: a beszámolóval kapcsolatosan kérdés, észrevétel van-e? Amennyiben nincs, úgy megköszöni a cég munkáját és javasolja a tájékoztató elfogadását, melyet szavazásra bocsát.  

A Képviselőtestület 6 igen szavazattal a javaslattal egyetért és az alábbi határozatot hozza: 

67/2026.(V.21.) önkormányzati határozat  
Tárgy: MVM Lumen Kft. 2025. évi közüzemi szolgáltató tevékenysége 

H A T Á R O Z A T 

Üllés Nagyközségi Önkormányzat Képviselőtestülete az MVM Lumen Kft. 2025. évi közüzemi szolgáltató tevékenységéről készült tájékoztatót áttekintette, és azt a melléklet szerint elfogadja.
Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1) Nagy Attila Gyula polgármester 
2) MVM Lumen Fényszolgáltató Kft, 6724, Szeged Pulcz utca 44. 
3) Irattár 

Pálfalvi Gergely MVM Lumen Fényszolgáltató Kft közvilágítási üzletág értékesítő 15.49 órakor távozik az ülésteremből 

Nagy Attila Gyula polgármester: az MVM Démász Áramhálózati Kft. beszámolójával kapcsolatosan, amit a mai nap folyamán kaptak, kérdés, észrevétel van-e? 
A Démász munkájával kapcsolatosan vannak hiányosságok. Kiküldenek áramszüneti felhívást olyan időpontra, amikor végül nincs is áramszünet, pedig bezárták szinte az összes intézményt.  Máskor meg fogja magát a cég és áramszünetet csinálnak akkor, amikor nem jelentik be. Volt már ebből levelezgetés, 10.000 Ft-os kártalanítást kaptak. Nehéz az ügyfélszolgálatot elérni, a közüzemi számlák össze-vissza jönnek, az áramszünetek kiszámíthatóságával sincsenek megelégedve. 

Bezdány Zoltánné képviselő: több jelzést kapott, az app sem mindig működik. 

Dudás János PÜB elnöke: a szegedi Démászhoz tartoztak, most MVM van. Egy gigacég lett, nagy összevisszaság van. Két-vagy három alkalommal jelezték, hogy el fog dőlni a 20 kw-os rendszert tartó közel 60 éves faoszlopos. Az iszonyatosan nagy cég megvárta míg eldől az oszlop, nem előzték meg bajt. Miskolcról hozták a karót, központi irányítás van. Az egyik rokona otthagyta az MVM-t, mert a kiszervezést úgy kezdték meg, hogy a szakembereket kirúgták. Eltelt pár hónap és visszahívták az eltávolított embereket. A fogyasztók meg „szívtak”. Ez az összevisszaság az MVM minden területére vonatkozik. Kijött egy levél, hogy minden napelemes keresse meg a kivitelezőjét – szerinte 75 %-uk már nem tudni hol van – és állíttassa be az invertert 250,3 feszültségre, mert egyébként nem fog termelni és így egyik évben túltermelés lesz, aztán a másik évben meg 700.000 Ft-os villanyszámla. Ugyanaz a rendszer, ugyanaz a fogyasztó. A rendszer nem működik, 240 voltnál lekapcsol, és máris hiába termel a napelem. A szolgáltató kötbérrel fenyegetőzik, ha nem állíttatja be a fogyasztó a rendszert. A kivitelező mennyiért állítja be? Nem igazán érdemes ebben a formában napelemrendszert működtetni. 

Dr. Borbás Zsuzsanna jegyző: az önkormányzat és intézményei, valamint a gazdálkodás munkatársai azzal szembesülnek nap, mint nap, hogy nincs kapcsolattartó. Az áramszünet anomáliára e-mailben az a válasz jött, hogy nézzék az online felületet, ott minden információ megtalálható. Az emberek ezt nem nézik rendszeresen. Telefonon nem lehet elérni őket. 

Bezdány Zoltánné képviselő: a táblázatok számadatai sem igazán stimmelnek. 

Nagy Attila Gyula polgármester: kérdés, észrevétel van-e? Amennyiben nincs, úgy javasolja ne fogadják el a Démász anyagát, melyet szavazásra bocsát.  

A Képviselőtestület 6 igen szavazattal a javaslattal egyetért és az alábbi határozatot hozza: 

68/2026.(V.21.) önkormányzati határozat  
Tárgy: MVM Démász Áramhálózati Kft. 2025. évi közüzemi szolgáltató tevékenysége 

H A T Á R O Z A T  

Üllés Nagyközségi Önkormányzat Képviselőtestülete az MVM Démász Áramhálózati Kft. 2025. évi közüzemi szolgáltató tevékenységéről készült tájékoztatóját nem fogadja el.

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1.) Nagy Attila Gyula polgármester
2.) MVM Démász Áramhálózati 6724 Szeged, Pulcz utca 44.
3.) Irattár 

Nagy Attila Gyula polgármester: az MVM Égáz-Dégáz Földgázhálózati Zrt. képviselője jelezte, hogy nem tud jelen lenni. Beszámolójával kapcsolatosan kérdés, észrevétel van-e? Amennyiben nincs, úgy javasolja a tájékoztató elfogadását, melyet szavazásra bocsát.  

A Képviselőtestület 6 igen szavazattal a javaslattal egyetért és az alábbi határozatot hozza: 

69/2026.(V.21.) önkormányzati határozat  
Tárgy: MVM Égáz-Dégáz Földgázhálózati Zrt. 2025. évi közüzemi szolgáltató tevékenysége

H A T Á R O Z A T 

Üllés Nagyközségi Önkormányzat Képviselőtestülete az MVM Égáz-Dégáz Földgázhálózati Zrt. 2025. évi közüzemi szolgáltató tevékenységéről készült tájékoztatóját áttekintette, és azt a melléklet szerint elfogadja.

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesítést kap: 
1.) Nagy Attila Gyula polgármester
2.) MVM Égáz-Dégáz Földgázhálózati Zrt, 6724 Szeged, Vásárhelyi Pál utca 6. 
3.) Irattár 

Dr. Borbás Zsuzsanna jegyző: az MVM Next és a DTKH nem küldött anyagot. 

Nagy Attila Gyula polgármester: a hulladékgazdálkodási céggel óriási problémák lesznek. A választások előtt bezárt több hulladékudvar. Az üllési hulladékudvarban is akadozik az átvétel. Félő, hogy elszaporodnak a vadlerakók az erdőkben. 

Dudás János PÜB elnöke: építési hulladékot 50 kg-os mérlegen kellene mérni. A mezőgazdasági hulladék átvételekor újra fizetni kell, holott ezen áruk megvásárlásakor megfizették már az adót. 

3.) Napirend
Beszámoló a gyermekjóléti és gyermekvédelmi feladatok 2025. évi ellátásáról 
Előadó: Dr. Borbás Zsuzsanna jegyző
(az előterjesztés a jegyzőkönyv 5. számú melléklete)

Nagy Attila Gyula polgármester: az előterjesztés elkészült, köszönti a megjelent gyermekvédelmi munkatársakat. Csótiné Ördög Edit intézményvezető nem tudott eljönni. 

Kaziné Olácsi Edit Család- és Gyermekjóléti Központ szakmai vezető: köszöni a meghívást, ő a gyermekjóléti szolgálat szakmai vezetését látja el. Köszöni az önkormányzat eddigi támogatását, pl. a Tárgyalóterem használati lehetőségét. A családsegítő munkatársak új élethelyzete adódott, Makóra költözött, munkaviszonya június 18-ával szűnik meg. A munkakörre pályázati felhívást tesznek közzé. 

Nagy Attila Gyula polgármester: nem egyszerű szakma az övék, látta a számokat. Sokszor be kell avatkozni a családok, emberek életébe. 

Kaziné Olácsi Edit Család- és Gyermekjóléti Központ szakmai vezető: komplex problémák vannak. Az együttműködés a családok részére nem mindig valósul meg. Az idősekkel is vannak problémák, a gyerekek nem mindig gondoskodnak róluk, a jelzőrendszer azonban jól működik. 

Nagy Attila Gyula polgármester: egyetért, itt mindenki figyel mindenkire, az ország nem minden táján ilyen összetartó a team. A szociális ellátási rendszer is nagyon jó, az étkeztetéstől a házi segítségnyújtásig minden megvan. Nem minden ember hálás, van, aki a szolgáltatásokat természetesnek veszi, sőt kritikát is megfogalmaz. A gyerekekről való gondoskodás az más kategória, ott akkor is be kell avatkozni, ha probléma van, ha azt nem kérik. 

Dombovári Artúr Tamásné szociális tagintézmény-vezető: köszöni a családsegítő eddigi munkáját. Az időseknél gyakran van, amikor pszichés betegséggel küzdenek és a család nincs a közelben.  A családsegítő próbálja elindítani a gondnokság alá helyezést, amikor a család ebben nem partner. Ez nem mindig könnyű helyzet. Mind a közösségi ellátásnál, mind a nappali ellátásnál, mind pedig a házi segítségnyújtásnál vannak közös ellátottaik. Az ő érdekükben is nagyon fontos a jó együttműködés, hogy a leginkább megfelelő szolgáltatásokat kapják, a problémáikra megoldást találjanak. 

Dr. Borbás Zsuzsanna jegyző: köszöni az együttműködést, kimagasló a jelzőrendszer munkája. Ha jól emlékszik június 1-jén lesz a következő jelzőrendszeri megbeszélés, bár akkor intézményvezetői megbeszélés szokott lenni. Beszéljenek az időpont esetleges módosításáról. 

Meszesné Volkovics Szilvia képviselő: a prevenciós tábor kapcsán a családsegítővel tartotta a kapcsolatot. Ha ő elmegy, ki veszi át a helyét? 

Kaziné Olácsi Edit Család- és gyermekjóléti központ szakmai vezető: átmenetileg hozzá fordulhatnak, a helyettesítési feladatokat a forráskúti családsegítő látja el.

Nagy Attila Gyula polgármester: kérdés, észrevétel van-e? Amennyiben nincs, úgy először javasolja a Homokháti Szociális Központ beszámolójának elfogadását, melyet szavazásra bocsát.  
 
A Képviselőtestület 6 igen szavazattal a javaslattal egyetért és az alábbi határozatot hozza: 

70/2026.(V.21.) önkormányzati határozat 
Tárgy: A Homokháti Szociális Központ beszámolója a gyermekjóléti és gyermekvédelmi feladatok 2025. évi ellátásáról
H A T Á R O Z A T 

Üllés Nagyközségi Önkormányzat Képviselőtestülete a gyermekek védelméről és a gyámügyi igazgatásról szóló 1997. évi XXXI. törvény 96. §-ának (6) bekezdése, továbbá a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 170/A §-a és 10. számú melléklete szerint a Homokháti Szociális Központ által készített 2025. évi gyermekvédelmi és gyermekjóléti feladatok ellátásáról szóló beszámolót áttekintette, és azt az előterjesztés mellékletében foglaltak szerinti tartalommal jóváhagyja.
Határidő: azonnal
Felelős: Dr. Borbás Zsuzsanna jegyző

Erről jegyzőkönyvi kivonaton értesítést kap: 
1.) Nagy Attila Gyula polgármester
2.) Dr. Borbás Zsuzsanna jegyző
3.) Csongrád-Csanád Vármegyei Kormányhivatal Hatósági Főosztály Szociális és Gyámügyi Osztály, Szeged – ügyintéző által
4.) Homokháti Szociális Központ intézményvezetője, 6782 Mórahalom, Millenniumi sétány 16. 
5.) Irattár


 Kaziné Olácsi Edit Család- és gyermekjóléti központ szakmai vezetője,
Kardosné Nagy Annamária családsegítő és Dombovári Arturné szociális központ tagintézményvezetője 16.15 órakor távozik az ülésteremből

Nagy Attila Gyula polgármester: a jegyző gyermekvédelmi és gyermekjóléti feladatait összefoglaló beszámolója is elkészült. 

Dr. Borbás Zsuzsanna jegyző: az anyag széleskörű tájékoztatást ad a gyermekvédelmi feladatok ellátásáról. Az anyag része a gyermekétkeztetés is, ahol részletesen szerepelnek az igénylés feltételei, a kedvezmények. A gyermekétkeztetést ingyenesen kell biztosítani a bölcsődés, illetve az óvodás gyermeknek, ha rendszeres gyermekvédelmi kedvezményben részesül, ha tartósan beteg, vagy fogyatékos, vagy olyan családban él, amelyben tartósan beteg, vagy fogyatékos gyermeket nevelnek, olyan családban él, ahol 3, vagy több gyermeket nevelnek, illetve olyan családban él, ahol a szülő nyilatkozata alapján az 1 főre jutó jövedelem összege nem haladja meg a kötelező legkisebb munkabér személyi jövedelemadóval, munkavállalói egészségbiztosítási és nyugdíjjárulékkal csökkentett összegének 130 %-át, vagy nevelésbe vették. Az intézményi térítési díj 50 %-os normatív kedvezményében kell biztosítani az 1-8. évfolyamon felül a nappali iskolai oktatásban résztvevő tanuló számára, ha rendszeres gyermekvédelmi kedvezményben részesül, olyan családban él, ahol 3, vagy több gyermeket nevelnek, feltéve, ha a tanuló nem részesül ingyenes intézményi étkeztetésben, vagy tartósan beteg, fogyatékos gyermek. Biztosítják a szünidei étkeztetést is nyáron. A rendőrség tájékoztatása alapján 2025. évben nem volt olyan bűncselekmény, amelyet üllési lakhellyel rendelkező fiatalkorú, gyermekkorú követett volna el és olyan sem, amelyek ezen személyek ellen irányult volna. 

Nagy Attila Gyula polgármester: a határozati javaslat – II-vel kapcsolatosan van-e kérdés, észrevétel van-e? Amennyiben nincs, úgy javasolja annak elfogadását, melyet szavazásra bocsát.  
 
A Képviselőtestület 6 igen szavazattal a javaslattal egyetért és az alábbi határozatot hozza: 

71/2026.(V.21.) önkormányzati határozat 
Tárgy: Üllés nagyközség jegyzőjének beszámolója a gyermekjóléti és gyermekvédelmi feladatok 2025. évi ellátásáról
H A T Á R O Z A T 

Üllés Nagyközségi Önkormányzat Képviselőtestülete a gyermekek védelméről és a gyámügyi igazgatásról szóló 1997. évi XXXI. törvény 96. §-ának (6) bekezdése, továbbá a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 170/A §-a és 10. számú melléklete szerint Üllés nagyközség jegyzője által készített 
2025. évi gyermekvédelmi és gyermekjóléti feladatok ellátásáról szóló beszámolót áttekintette, és azt az előterjesztés mellékletében foglaltak szerinti tartalommal jóváhagyja.

Határidő: azonnal
Felelős: Dr. Borbás Zsuzsanna jegyző



Erről jegyzőkönyvi kivonaton értesítést kap: 
1.) Nagy Attila Gyula polgármester
2.) Dr. Borbás Zsuzsanna jegyző
3.) Csongrád-Csanád Vármegyei Kormányhivatal Hatósági Főosztály Szociális és Gyámügyi Osztály, Szeged – ügyintéző által
4.) Irattár

4.) Napirend
Beszámoló a lejárt határidejű határozatok végrehajtásáról 
Előadó: Nagy Attila Gyula polgármester
    (az előterjesztés a jegyzőkönyv 6. számú melléklete)

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyet a testület az előző ülésen meghozott, illetve azok végrehajtása is.
Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért, és az alábbi határozatot hozza: 

72/2026.(V.21.) önkormányzati határozat
Tárgy: Tájékoztató lejárt határidejű képviselőtestületi határozatok végrehajtásáról

H A T Á R O Z A T

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja. 

Határidő: - 
Felelős: Balogh Márta igazgatási ügyintéző

Erről jegyzőkönyvi kivonaton értesül:
1) Nagy Attila Gyula polgármester
2) Irattár

5.) Napirend
Az önkormányzat 2025. évi költségvetéséről szóló 1/2025. (II. 12.) önkormányzati rendelet 4. sz. módosítása
Előadó: Nagy Attila Gyula polgármester
(az előterjesztés a jegyzőkönyv 7. számú melléklete

Nagy Attila Gyula polgármester: az előterjesztést a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnöke: a bizottság a költségvetési rendelet-tervezetet áttekintette és azt elfogadásra javasolja. Az időközben beérkezett támogatások, normatívák kerültek átvezetésre. 

Nagy Attila Gyula polgármester: kérdés, észrevétel van-e a rendeletmódosítással kapcsolatosan? amennyiben nincs, úgy javasolja a rendelet megalkotását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi rendeletet alkotja: 

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 3/2026.(V.22.) ÖNKORMÁNYZATI RENDELETE AZ ÖNKORMÁNYZAT 2025. ÉVI KÖLTSÉGVETÉSÉRŐL SZÓLÓ 1/2025.(II.12.) ÖNKORMÁNYZATI RENDELET 4. SZÁMÚ MÓDOSÍTÁSÁRÓL
(a rendelet teljes szövegét a jegyzőkönyv 8. számú melléklete tartalmazza) 


6.) Napirend
Az önkormányzat 2025. évi költségvetéséről szóló 1/2025. (II. 12.) önkormányzati rendelet (zárszámadás) végrehajtása  
    Előadó: Nagy Attila Gyula polgármester
       (az előterjesztés a jegyzőkönyv 9. számú melléklete)

Nagy Attila Gyula polgármester: a zárszámadást a Pénzügyi- és Ügyrendi Bizottság is tárgyalta, átadja a szót a bizottság elnökének. 

Dudás János PÜB elnöke: a bizottság az előterjesztést áttekintette és annak határozati javaslat, illetve rendelet-tervezet részét elfogadásra javasolja. Kereste a pénzmaradványt, megtalálta, de az feladattal terhelt.

Nagy Attila Gyula polgármester: talán nem kell iparűzés adóból befizetni a Versenyképes Járások Program miatt. Szolidaritási hozzájárulást sem kell fizetni, az iparűzési adóbevételük nem a szokásos mértékű. A legnagyobb befizető, a MOL szétszedte a cégeit és egy olyan cége maradt itt, aminek nem olyan nagy a befizetési kötelezettsége. Valószínű, hogy központilag át fogják alakítani az önkormányzatokat, de a finanszírozást, az biztos. Új Kormány van, ősszel lehet, hogy hozzá kell nyúlni a költségvetéshez, ha nem változik valami. Most még tudják finanszírozni a működést. 

Dr. Borbás Zsuzsanna jegyző: tavaly döntött a testület arról, hogy biztonsági tartalékként 50 millió Ft hitelkeretet igényel a számlavezető banktól. Szerencsére ezzel tavaly nem éltek. Idén még nem tartanak ott, hogy ezt a keretet igényeljék. Ha bármekkora összeget is lehívnának – mivel éven belüli hitelről van szó -, azt legkésőbb december 15-ig vissza kell fizetni. 

Nagy Attila Gyula polgármester: Üllés még nem tart ott, igyekeznek az adósságmentes kategóriában maradni. Kérdés, észrevétel van-e az előterjesztéssel kapcsolatosan? Amennyiben nincs, elsőként javasolja az előterjesztés részét képező határozati javaslat elfogadását, melyet szavazásra bocsát. 


A Képviselőtestület 6 igen szavazattal a javaslattal egyetért és az alábbi határozatot hozza: 

73/2026.(V.21.) önkormányzati határozat
Tárgy: 2025. évi költségvetési maradvány felhasználása

H A T Á R O Z A T

Üllés Nagyközségi Önkormányzat Képviselő- testülete az önkormányzat és intézményei 2025. évi maradvány felhasználását az alábbiak szerint fogadja el:
                                                                                                                                                     adatok forintban
	Intézmény
	Maradvány
	Kötelezettség vállalással terhelt
	Kötelezettség vállalással nem terhelt 
	Kötelezettség vállalással nem terhelt maradvány jóváhagyása
	2026 évi költség-vetésben tervezve
	Kötelezettség vállalással nem terhelt maradvány felosztása

	
	
	
	
	
	
	Működési
	Fejlesztési

	Üllés Nagyközségi
Önkormányzat
	143 828 877
	113 612 884
	30 215 993
	30 215 993 
	30 000 000
	 215 993
	-

	Polgármesteri Hivatal
	1 747 326
	-
	1 747 326
	1 747 326
	1 747 326
	-
	-

	Önkormányzati Konyha
	956 357
	-
	956 357
	956 357
	956 357
	-
	-

	Déryné Művelődési Ház és Könyvtár
	1 280 286
	-
	1 280 286
	1 280 286
	1 280 286
	-
	-

	Csigabiga Óvoda és Bölcsőde
	1 122 840
	-
	1 122 840
	1 122 840
	1 122 840
	-
	-

	Összesen:
	148 935 686
	113 612 884 
	35 322 802
	35 322 802
	35 106 809
	215 993
	-



Határidő: azonnal
Felelős: polgármester

Erről jegyzőkönyvi kivonaton értesítést kap:
1)Nagy Attila Gyula polgármester
2) Fáncsik Judit pénzügyi-gazdálkodási csoportvezető
3) Irattár
                                                                                                                                                           
Nagy Attila Gyula polgármester: javasolja a rendelet-tervezet elfogadását, a zárszámadási rendelet megalkotását, melyet szavazásra bocsát. 

A Képviselőtestület 6 szavazattal a javaslattal egyetért, és az alábbi rendeletet alkotja: 

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 4/2026.(V.22.) ÖNKORMÁNYZATI RENDELETE AZ ÖNKORMÁNYZAT 2025. KÖLTSÉGVETÉSÉRŐL SZÓLÓ 1/2025.(II.12.) ÖNKORMÁNYZATI RENDELET (ZÁRSZÁMADÁS) VÉGREHAJTÁSÁRÓL
(a rendelet teljes szövegét a jegyzőkönyv 10. számú melléklete tartalmazza) 

7.) Napirend
Az önkormányzat 2026. évi költségvetéséről szóló önkormányzati rendelet 1. sz. módosítása 
Előadó: Nagy Attila Gyula polgármester
(az előterjesztés a jegyzőkönyv 11. számú melléklete

Nagy Attila Gyula polgármester: az előterjesztést a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnöke: a bizottság a költségvetési rendelet-tervezetet áttekintette és azt a jegyzőnő módosító javaslata figyelembe vételével elfogadásra javasolja. Az időközben beérkezett támogatások, normatívák kerültek átvezetésre. 

Nagy Attila Gyula polgármester: kérdés, észrevétel van-e a rendeletmódosítással kapcsolatosan? amennyiben nincs, úgy javasolja a rendelet megalkotását a módosító javaslat beépítésével, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi rendeletet alkotja: 

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 5/2026.(V.22.) ÖNKORMÁNYZATI RENDELETE AZ ÖNKORMÁNYZAT 2026. ÉVI KÖLTSÉGVETÉSÉRŐL SZÓLÓ 1/2026.(II.11.) ÖNKORMÁNYZATI RENDELET MÓDOSÍTÁSÁRÓL
(a rendelet teljes szövegét a jegyzőkönyv 12. számú melléklete tartalmazza) 

8.) Napirend
Rendelet-tervezet a közterület-használatról és használati díjáról szóló 22/2020. (XII. 09.) önkormányzati rendelet módosításáról
Előadó: Nagy Attila Gyula polgármester 
(az előterjesztés a jegyzőkönyv 13. számú melléklete

Nagy Attila Gyula polgármester: az előterjesztést a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnöke: a bizottság a rendelet-tervezet elfogadását javasolja. A cirkusz közterület-használati díja mellé bekerült a rezsi költség is.

Nagy Attila Gyula polgármester: kérdés, észrevétel van-e a rendeletmódosítással kapcsolatosan? amennyiben nincs, úgy javasolja a rendelet megalkotását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi rendeletet alkotja: 

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 6/2026.(V.22.) ÖNKORMÁNYZATI RENDELET A KÖZTERÜLET-HASZNÁLATRÓL ÉS HASZNÁLATI DÍJÁRÓL SZÓLÓ 22/2020.(XII.09.) ÖNKORMÁNYZATI RENDELET MÓDOSÍTÁSÁRÓL
(a rendelet teljes szövegét a jegyzőkönyv 14. számú melléklete tartalmazza) 

9) Napirend
Rendelet-tervezet A gyermekvédelem helyi rendszeréről szóló 15/2021.(XI.18.) önkormányzati rendelet módosításáról
Előadó: Nagy Attila Gyula polgármester 
(az előterjesztés a jegyzőkönyv 15. számú melléklete

Nagy Attila Gyula polgármester: az előterjesztést a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnöke: a bizottság a rendelet-tervezet elfogadását javasolja. 

Nagy Attila Gyula polgármester: kérdés, észrevétel van-e a rendeletmódosítással kapcsolatosan? amennyiben nincs, úgy javasolja a rendelet megalkotását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi rendeletet alkotja: 

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 7/2026.(V.22.) ÖNKORMÁNYZATI RENDELET 	A GYERMEKVÉDELEM HELYI RENDSZERÉRŐL SZÓLÓ 15/2021.(XI.18.) ÖNKORMÁNYZATI RENDELET MÓDOSÍTÁSÁRÓL
(a rendelet teljes szövegét a jegyzőkönyv 16. számú melléklete tartalmazza) 

10.) Napirend
Üllés Nagyközségi Önkormányzat 2025. évi belső ellenőrzési jelentése
Előadó: Nagy Attila Gyula polgármester
(az előterjesztés a jegyzőkönyv 17. számú melléklete

Nagy Attila Gyula polgármester: a belső ellenőrzésről készült jelentést a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnök: a bizottság áttekintette az anyagot és azt elfogadásra javasolja. 

Nagy Attila Gyula polgármester: kérdés, észrevétel van-e? Amennyiben nincs, úgy javasolja a 2025. évi belső ellenőrzésről készült tájékoztató elfogadását, melyet szavazásra bocsát.  

A Képviselőtestület 6 igen szavazattal a javaslattal egyetért és az alábbi határozatot hozza: 

74/2026.(V.21.) önkormányzati határozat
Tárgy: Üllés Nagyközségi Önkormányzat 2025. évi belső ellenőrzési jelentése

H A T Á R O Z A T

Üllés Nagyközségi Önkormányzat Képviselőtestülete az Üllés Nagyközségi Önkormányzatnál és költségvetési intézményeinél 2025. évben elvégzett ellenőrzések tapasztalatairól készült – a jelen határozathoz mellékelt – Éves Összefoglaló Ellenőrzési Jelentést áttekintette és azt elfogadja.  

Határidő: 	folyamatos 
Felelős: 	Dr. Borbás Zsuzsanna jegyző	 

 Erről jegyzőkönyvi kivonaton értesítést kap: 
1) Nagy Attila Gyula polgármester 
2) Sziveri-Gajdán Lejla belső ellenőr
3) Gazdálkodási ügyintéző 
4) Irattár 

11.) Napirend
Csongrád Megyei Katasztrófavédelmi Igazgatóság Szegedi Katasztrófavédelmi Kirendeltség 2025. évi beszámolója 
Előadó: Nagy Attila Gyula polgármester
(az előterjesztés a jegyzőkönyv 18. számú melléklete)

Nagy Attila Gyula polgármester: megkapták a beszámolót, Csongrád-Csanád Vármegye fókusszal, üllési konkrét adatokat nem igazán látott. Nem ismeri az új vezetőt, de nagyon jó a kapcsolatuk a hatósággal, segítik a tűzoltó egyesületet is a támogatások elnyerésében.
Kérdés, észrevétel van-e? Amennyiben nincs, úgy javasolja a beszámoló elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi határozatot hozza: 

75/2026(V.21.) önkormányzati határozat
Tárgy: Csongrád-Csanád Vármegyei Katasztrófavédelmi Igazgatóság Szegedi Katasztrófavédelmi Kirendeltség 2025. évi beszámolója
H A T Á R O Z A T

Üllés Nagyközségi Önkormányzat Képviselőtestülete a Csongrád-Csanád Vármegyei Katasztrófavédelmi Igazgatóság Szegedi Katasztrófavédelmi Kirendeltség 2025. évi beszámolóját áttekintette és azt a melléklet szerint elfogadja.
         
Határidő: azonnal
Felelős: Czékus Péter műszaki ügyintéző 

Erről jegyzőkönyvi kivonaton értesül:
1) Nagy Attila Gyula polgármester
2) Csongrád-Csanád Vármegyei Katasztrófavédelmi Igazgatóság Szegedi Katasztrófavédelmi Kirendeltsége, 6728 Szeged, Napos út 4. 
4) Czékus Péter műszaki ügyintéző 
5) Irattár

Aktuális kérdések 

12.) Napirend
Homokháti Kistérség Többcélú Társulása Integrált Szociális és Gyermekjóléti
Központ Üllési Tagintézmény 2025. évi zárszámadása alapján a feladattal nem 
terhelt szabad pénzmaradvány vissza kérése
Előadó: Nagy Attila Gyula polgármester 
(az előterjesztés a jegyzőkönyv 19. számú melléklete

Nagy Attila Gyula polgármester: az előterjesztést a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnök: a bizottság áttekintette az anyagot és azt elfogadásra javasolja. 

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.  

A Képviselőtestület 6 igen szavazattal a javaslattal egyetért és az alábbi határozatot hozza: 

76/2026.(V.21.) önkormányzati határozat
[bookmark: _Hlk201041457]Tárgy: Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2025. évi zárszámadása alapján a feladattal nem terhelt szabad pénzmaradványának vissza kérése

H A T Á R O Z A T

1. Üllés Nagyközségi Önkormányzat Képviselő-testülete a Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2025. évi zárszámadása alapján a feladattal nem terhelt szabad pénzmaradványát, 3.920.306,- Ft-ot, (azaz Hárommillió-kilencszázhúszezerháromszázhat forint) a Homokháti Kistérség Többcélú Társulásától visszakéri.

1. A Képviselő-testület felkéri a Homokháti Kistérség Többcélú Társulásának Elnökét, Nógrádi Zoltán Polgármester urat arra, hogy az 1.) pontban meghatározott pénzmaradvány összegének Üllés Nagyközségi Önkormányzat 11735005-15354099 számú bankszámlaszámára történő visszautalása felől intézkedni szíveskedjen.

Határidő: azonnal 
Felelős: Fáncsik Judit pénzügyi-gazdálkodási csoportvezető

Erről jegyzőkönyvi kivonaton értesítést kap: 
1.) Nagy Attila Gyula polgármester 
2.) Dr. Borbás Zsuzsanna jegyző
3.) Fáncsik Judit pénzügyi-gazdálkodási csoportvezető
4.) Nógrádi Zoltán polgármester, a Homokháti Kistérség Többcélú Társulás elnöke
     Mórahalom, Szentháromság tér 1. 
5.) Irattár

13.) Napirend
Üllés Nagyközségi Önkormányzat Étkeztetés Szakmai Programjának módosítása
Előadó: Nagy Attila Gyula polgármester 
(az előterjesztés a jegyzőkönyv 20. számú melléklete

Nagy Attila Gyula polgármester: az előterjesztést a képviselőknek megküldték. A módosítást az előterjesztés tartalmazza. 

Dr. Borbás Zsuzsanna jegyző: a szakmai program módosításának elsődleges apropója a belső ellenőr észrevételezése a személyes adatok kezelésére vonatkozóan. További módosítások: az Étkeztetés szolgáltatás – újbóli igénylés nélküli - szüneteltetésének maximum 1 hónapos időtartamát felemelnék 6 hónapra, egyéb adatok – így a népességszámmal kapcsolatos adatok, szociális ellátásban részesülők száma, étkeztetésben részesülők száma stb. a 2024. és 2025. évi záró, illetve 2026. évi nyitó adatoknak megfelelően aktualizálásra kerülnek, a program 6. és 7. számú mellékletei pontosításra kerülnek, illetve a program 1., 2. 3. számú függelékei pontosításra, aktualizálásra kerülnek.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.  

A Képviselőtestület 6 igen szavazattal a javaslattal egyetért és az alábbi határozatot hozza: 

77/2026.(V.21.) önkormányzati határozat
[bookmark: _Hlk158235206]Tárgy: Üllés Nagyközségi Önkormányzat Étkeztetés Szakmai Programjának módosítása

H A T Á R O Z A T 

Üllés Nagyközségi Önkormányzat Képviselőtestülete az önkormányzat Étkeztetés Szakmai Programját 2026. június 1-jei hatállyal - a melléklet szerint módosítja.

Felelős: 	Balogh Márta 
Határidő: 	2026. május 31. 

Erről jegyzőkönyvi kivonaton értesítést kap:
1) Nagy Attila Gyula polgármester
2) Kocsis Beáta, Üllési Önkormányzati Konyha vezetője
3.) Juhászné Bozsák Andrea az Étkeztetés koodinációjával/adminisztrációjával megbízott ügyintéző
4) Dombovári Artúr Tamásné szociális tagintézmény-vezető 
5) Irattár

14) Napirend
Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés
     Előadó: Nagy Attila Gyula polgármester 
(az előterjesztés a jegyzőkönyv 21. számú melléklete

Nagy Attila Gyula polgármester: az előterjesztést a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnök: a bizottság áttekintette az anyagot és azt elfogadásra javasolja. 

Dr. Borbás Zsuzsanna jegyző: áprilisban a Radnai utca 2. szám alatti iskolaépületre vonatkozóan adtak véleményt, adminisztrációs hiba miatt a Dorozsmai út 53. szám alatti iskolaépület kimaradt. 

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.  

A Képviselőtestület 6 igen szavazattal a javaslattal egyetért és az alábbi határozatot hozza: 

78/2026. (V.21.) önkormányzati határozat 
Tárgy: Üllés, Forráskút, Csólyospálos Községi Általános Iskola és Alapfokú Művészeti iskola átszervezésére vonatkozó véleménykérés

H A T Á R O Z A T

Üllés Nagyközségi Önkormányzat Képviselőtestülete a 6794 Üllés, Dorozsmai út 53. szám alatti Üllés, Forráskút, Csólyospálos Községi Általános Iskola és Alapfokú Művészeti Iskola Fontos Sándor tagintézményének átszervezésével – új fogyatékosságtípus felvételével – egyetért.

Határidő: azonnal
Felelős: Nagy Attila Gyula 
              polgármester

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Plesovszkikné Ujfaluczki Judit tankerületi igazgató
6726 Szeged, Bal fasor 17-21.
4. Fáncsik Judit pénzügyi-gazdálkodási ügyintéző
5. Irattár

15) Napirend
Döntés az önkormányzati ingatlanokat érintő szolgalmi jog alapításával
kapcsolatos kártalanítási ajánlat elfogadásáról
Előadó: Nagy Attila Gyula polgármester 
(az előterjesztés a jegyzőkönyv 22. számú melléklete

Nagy Attila Gyula polgármester: az előterjesztést a Pénzügyi- és Ügyrendi Bizottság tárgyalta, átadja a szót a bizottság elnökének. 

Dudás János PÜB elnök: a bizottság áttekintette az anyagot és azt elfogadásra javasolja. 

Nagy Attila Gyula polgármester: a MOL a gázátadó állomást összeköti a hulladékudvar melletti (jelenleg nem üzemelő) kutat, mivel ott találtak olajat. Megrepesztettek egy új réteget, egy meglévő gázvezeték mellett viszik a vezetéket. Az önkormányzat olyan földjein menne keresztül a földben haladó vezeték, ami nincs használatban. Ezért 2.204.435 Ft-ot adnának. 
Kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.  

A Képviselőtestület 6 igen szavazattal a javaslattal egyetért és az alábbi határozatot hozza: 

79/2026. (V.21.) önkormányzati határozat 
Tárgy: Döntés az önkormányzati ingatlanokat érintő szolgalmi jog alapításával kapcsolatos kártalanítási ajánlat elfogadásáról

H A T Á R O Z A T

1.) Üllés Nagyközségi Önkormányzat Képviselő-testülete az Üllés 072/22, 072/5, 490/12 és 942 helyrajzi számú ingatlanokra vonatkozóan hozzájárul, hogy azokon - az ingatlanok rendeltetésszerű használatát időlegesen akadályozó - bányászati létesítmény, valamint annak alkotórészei és tartozékai elhelyezése érdekében - a létesítmény építésének időtartamára, valamint az építési munkálatok végleges befejezését követő rekultivációs munkálatok befejezéséig - a MOL Magyarország MOL Upstream Zártkörűen Működő Részvénytársaság (1117 Budapest, Dombóvári út 28.) bányászati célú elhelyezési szolgalmi jogot alapítson. 

2.) A Képviselő-testület elfogadja az érintett ingatlanok tekintetében a MOL Magyarország MOL Upstream Zártkörűen Működő Részvénytársaság által - a bányászati célú elhelyezési szolgalmi jog ellenében - tett, jelen határozat meghozatalát segítő előterjesztés 3. sz. mellékletében szereplő kártalanítási ajánlatokban meghatározott kártalanítási díjakat, összesen 2.204.435 Ft értékben.

3.) A Képviselő-testület felhatalmazza a Polgármestert a kártalanítási ajánlat, valamint a bányászati célú elhelyezési szolgalmi jog alapításáról szóló megállapodás aláírására és az egyéb szükséges intézkedések megtételére.

Határidő: azonnal
Felelős: Nagy Attila Gyula polgármester

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoportvezető
4. Czékus Péter műszaki előadó
5. MOL Nyrt.
6. Irattár

[bookmark: _Hlk135593037]16.) Napirend
A határszemle megállapításai, értékelése 
Előadó: Nagy Attila Gyula polgármester
(a határszemléről készült feljegyzés a jegyzőkönyv 23. számú melléklete)

Nagy Attila Gyula polgármester: van több olyan útszakasz is, ahova gléderrel kellene kimenni még most. Az aszfaltos utak védelme érdekében a Határút melletti padkát csinálják a Technikai Csoportosok. Elkezdődtek a kátyúzási munkálatok is, különös tekintettel a II-es üzemegység útján. A hidegasztaltot megvásárolták. Ez az út nagyon rossz minőségű. A kül- és belterületi kátyúzás a nyár folyamán elkészül. A földesutak az átlaghoz képest jó állapotban vannak, voltak már rosszabb állapotban is. A dögteleki úton, az öregsoron is érdemes gléderezni. Ami ijesztő, elszaporodtak a tarvágások. Az erdőgazdálkodók nem képesek szólni az önkormányzatnak, holott azt kötelező lenne jelezni. Arra is laknak emberek, akik közlekedni szeretnének. Az utat helyre kellene állítani a fakivágónak. Az aszály látszódik mindenhol, a fák kiszáradnak, úsznak a futóhomokban. A tanyát sokan választják életformaként, a legfőbb oka ennek, az ingatlan ára. 
Az Erdei Iskolával is kezdeni kell valamit, minden szárad, jó lenne a locsolást megoldani. A külső festéseket szintén meg kell majd valósítani, pl. a kinti ülőkét. 

Gyöngyösiné Simon Mariann képviselő: jó lenne, nagyon sok gyerek lesz nyáron az ingatlanban. A néptánctábor mikor lesz? 

Meszesné Volkovics Szilvia képviselő: június 29-július 3-ig. 

Nagy Attila Gyula polgármester: csak összefogással tudnák megcsinálni, a Technikai Csoportnak ezernyi dolga van. 

Juhász Attila alpolgármester: kutat kellene fúrni az Erdei Iskolához, minden ki van sülve. 

Nagy Attila Gyula polgármester: fákat kellene ültetni oda is. Az Arany János utcai játszótéren már fű sincs. Ott egy részét a régi műfűvel lehetne pótolni.  Oda kis focikapukkal kisebb focipályát lehetne kialakítani.   

Juhász Attila alpolgármester: egy önkormányzat kutat nem fúrhat, maximum több millió Ft-ért. Nem is érti, hogy nincs ennek törvényes lehetősége. 

Meszesné Volkovics Szilvia képviselő: a Víztoronynál 3 kú voltt, pár évvel ezelőtt 1 plusz kút is létesült. A vízellátás, a vízhozam rendben van? Azért kérdezi, mert tavaly az új kutat is szervizelték, olyan volt, mintha a vizet a kút nem tudta volna felvenni. 

Nagy Attila Gyula polgármester: szerinte nincs gond, erről tudnának. 

Juhász Attila alpolgármester: az ivóvízbázis nagyon mélyen lévő rétegekben van. 

Dudás János PÜB elnöke: a Horgásztónál ne látszon, hogy a víz folyik bele. Sajnos a környéken nincs több üzemelő tó, az egyesület taglétszáma kötött, nem tudnak több tagot felvenni. 

Nagy Attila Gyula polgármester: jó meglátás, a csőre tesznek majd valamit, ami eltakarja. A tóhoz több kamerát fognak kitelepíteni. A rongálás, természetkárosítás után indokolt. A közelmúltban az ott bulizó személyek szétverték a mobil wc-t. Ennek vége. Örül, hogy sokan vannak, de értelmesen szórakozzanak. 

Meszesné Volkovics Szilvia képviselő: a tűzrakó helyek tégláit bedobálták a vízbe. 

Nagy Attila Gyula polgármester: az alapja megvan, csak a karimáját verték szét. 

Dr. Borbás Zsuzsanna jegyző: a Rózsa dűlőben felújításból származó üvegekkel ellátott ablakok, bútorok voltak kidobva a mezőre. A kútfúrás jogszabályi rendelkezései szigorúbbak a lakosságinál, felolvassa azokat. A tervdokumentáció engedélyeztetésének komoly igazgatási díjfizetési kötelezettsége van. 

Juhász Attila alpolgármester: egy mezőgazdasági vállalkozás 50 méteres kutat fúratott a közelmúltban, 2,6 millió Ft-ba került. Dudás Zsolték a tónál termálkutat fúratnak. Ha már oda ömlik a víz, lenne mit megtartaniuk, egyúttal a Horgásztó vízszintje is helyreállhatna. 

Nagy Attila Gyula polgármester: ezt már ők is beszélték. Ő attól tart, hogy a természetvédelmi hatóság nem fogja engedni. 

Juhász Attila alpolgármester: Marispusztán engedélyezte. 

Nagy Attila Gyula polgármester: sokan érdeklődnek, hogy mikor lesz már vége az útfelújításnak. Ő örül, hogy megvalósul, a következő 30 évre ezt a feladatot el tudják felejteni, hatalmas eredmény. Hamarosan a kerékpárút felújítása is elindul
További kérdés, észrevétel, javaslat van-e? Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát. 

A Képviselőtestület 6 igen szavazattal a javaslattal egyetért, és az alábbi határozatot hozza: 

80/2026.(V.21.) önkormányzati határozat
Tárgy: Zárt ülés elrendelése
H A T Á R O Z A T

Üllés Nagyközségi Önkormányzat Képviselőtestülete - figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.   

Erről jegyzőkönyvi kivonaton értesítést kap: 
1.) Nagy Attila Gyula polgármester 
2.) Dr. Borbás Zsuzsanna jegyző 
3.) Irattár 


Nagy Attila Gyula polgármester: megköszöni a részvételt, a nyílt ülést 17 óra 05 perckor bezárja és a nyílt ülést berekeszti. 

K.m.f.

Nagy Attila Gyula                                                                                Dr. Borbás Zsuzsanna
      polgármester                                                                                                     jegyző

